CELEX: 32021D0005
Language: sk
Date: 2020-12-15 00:00:00
Title: Rozhodnutie Politického a bezpečnostného výboru (SZBP) 2021/5 z 15. decembra 2020 o vymenovaní veliteľa ozbrojených síl EÚ pre vojenskú operáciu Európskej únie v Bosne a Hercegovine a zrušení rozhodnutia (SZBP) 2019/783 (BiH/31/2020)

7.1.2021   
               
               
                  SK
               
               
                  Úradný vestník Európskej únie
               
               
                  L 4/8
               
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2021/5
         z 15. decembra 2020
         o vymenovaní veliteľa ozbrojených síl EÚ pre vojenskú operáciu Európskej únie v Bosne a Hercegovine a zrušení rozhodnutia (SZBP) 2019/783 (BiH/31/2020)
         POLITICKÝ A BEZPEČNOSTNÝ VÝBOR,
         so zreteľom na Zmluvu o Európskej únii, a najmä na jej článok 38,
         so zreteľom na jednotnú akciu Rady 2004/570/SZBP z 12. júla 2004 o vojenskej operácii Európskej únie v Bosne a Hercegovine (1), a najmä na jej článok 6 ods. 1,
         keďže:
         
                     (1)
                  
                  
                     Podľa článku 6 ods. 1 jednotnej akcie 2004/570/SZBP Rada poverila Politický a bezpečnostný výbor (PBV) prijímať príslušné rozhodnutia o vymenovaní veliteľa ozbrojených síl EÚ pre vojenskú operáciu Európskej únie v Bosne a Hercegovine (ďalej len „veliteľ ozbrojených síl EÚ“).
                  
               
                     (2)
                  
                  
                     PBV 30. apríla 2019 prijal rozhodnutie (SZBP) 2019/783 (2), ktorým vymenoval brigádneho generála Reinharda TRISCHAKA za veliteľa ozbrojených síl EÚ.
                  
               
                     (3)
                  
                  
                     Veliteľ operácie EÚ odporučil, aby bol ako nástupca brigádneho generála Reinharda TRISCHAKA za nového veliteľa ozbrojených síl EÚ od 15. januára 2021 vymenovaný generálmajor Alexander PLATZER.
                  
               
                     (4)
                  
                  
                     Vojenský výbor EÚ vyjadril súhlas s odporúčaním veliteľa operácie EÚ 23. októbra 2020.
                  
               
                     (5)
                  
                  
                     Rozhodnutie (SZBP) 2019/783 by sa preto malo zrušiť.
                  
               
                     (6)
                  
                  
                     V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Únie s obrannými dôsledkami.
                  
               
                     (7)
                  
                  
                     Európska rada prijala v Kodani 12. a 13. decembra 2002 vyhlásenie, v ktorom sa uvádza, že dojednania „Berlín plus“ a ich vykonávanie sa budú vzťahovať len na tie členské štáty Únie, ktoré sú tiež buď členmi NATO, alebo členmi programu „Partnerstvo za mier“ a ktoré následne uzavreli dvojstranné bezpečnostné dohody s NATO,
                  
               PRIJAL TOTO ROZHODNUTIE:
         
            Článok 1
            Generálmajor Alexander PLATZER sa týmto od 15. januára 2021 vymenúva za veliteľa ozbrojených síl EÚ pre vojenskú operáciu Európskej únie v Bosne a Hercegovine.
         
         
            Článok 2
            Rozhodnutie (SZBP) 2019/783 sa týmto zrušuje.
         
         
            Článok 3
            Toto rozhodnutie nadobúda účinnosť 15. januára 2021.
         
         
            V Bruseli 15. decembra 2020
            
               
                  Za Politický a bezpečnostný výbor
               
               
                  predsedníčka
               
               S. FROM-EMMESBERGER
            
         
         
            (1)  Ú. v. EÚ L 252, 28.7.2004, s. 10.
         
            (2)  Rozhodnutie Politického a bezpečnostného výboru (SZBP) 2019/783 z 30. apríla 2019 o vymenovaní veliteľa ozbrojených síl EÚ pre vojenskú operáciu Európskej únie v Bosne a Hercegovine a zrušení rozhodnutia (SZBP) 2018/355 (BiH/28/2019) (Ú. v. EÚ L 127, 16.5.2019, s. 11).